Lav et referat af nedenstående tekst:

Tekst:
Loftbrovej ved Gammel Høvej i Nørresundby var onsdag spærret fra onsdag formiddag frem til lidt over to. Årsagen var, at der i forbindelse med vejarbejde på stedet var sket et brud på en gasledning, og der skulle derfor foregå et større gravearbejde, før lækket kunne blive repareret. - Man har været i gang med en underboring og har i den forbindelse ramt en gasledning, der er sprunget læk, så gassen er sevet ud, forklarede Jakob Schmidt, indsatsleder ved Nordjyllands Beredskab. - Det betyder, at der skal laves en omkobling af rørene. Så nu er man igang med at grave, og det kommer altså til at tage tre-fire timer, før man er færdige med det, forklarede indsatslederen videre. Vejen var spærret Der var ingen fare i forbindelse med gaslækket, men Nordjyllands Beredskab var fortsat på stedet i løbet af onsdag af sikkerhedsmæssige årsager. - Det er gasselskabet, der står for arbejdet med at reparere gasledningen. Så vores opgave er at være standby - forhåbentlig fra et sted i skyggen, fortalte indsatslederen, der også var ude og dirigere trafikken på stedet, der er et knudepunkt for til- og frakørsel til både E39 og E45.

Referat:
Et ledningsbrud på en gasledning betød, at Loftbrovej ved Gammel Høvej i Nørresundby var spærret i timevis.